मालगाड़ी के चक्के से धुंआ उठा, अफसर ने कहा तुम ट्रेन चलाते रहो
अकलतरा से सीमेंट लोडकर राउरकेला जा रही मालगाड़ी के एक वेगन में हॉट एक्सेल की समस्या के कारण रायगढ़ से लगभग 30 किमी दूर दघोरा में रोकना पड़ा। ड्राइवर की सुझबूझ के कारण एक हादसा टल गया लेकिन सुरक्षा अधिकारियों की लापरवाही के कारण दुरंतो एक्सप्रेस को जहां रायगढ़ में आधा घंटे तक खड़ा रखना पड़ा वहीं तीन ट्रेनों की टाइमिंग भी गड़बड़ हुई।
बताया गया कि लोको पायलट द्वारा खराबी की सूचना दिए जाने के बाद भी सुरक्षा अधिकारियों ने उसपर दबाव डाला कि वह ट्रेन को अगले स्टेशन तक ले जाए लेकिन रेलवे ने ऐसे किसी दबाव या सुरक्षा में चूक से साफ इनकार किया है।
आधा घंटे खड़ी रही दुरंतो एक्सप्रेस- दरअसल सुरक्षा को अनदेखा कर मालगाड़ी को आगे बढ़ाने का दबाव दुरंतो एक्सप्रेस के लिए बनाया जा रहा था। दुरंतों के परिचालन पर रेलवे बोर्ड की नजर रहती है। मालगाड़ी में आए फाल्ट के कारण दुरंतो को 11.30 से लगभग 12 बजे तक रायगढ़ स्टेशन पर ही खड़ा रखा गया। | शेष पेज 14
मालगाड़ी के चक्कों व एक्सेल की नियमित ऑयलिंग या मेंटेनेंस नहीं होने के कारण या कभी मैकेनिकल फाल्ट के कारण चक्के के घूमने से एक्सेल में रगड़ पैदा होती है और चक्का जिस एक्सेल पर लगा है वह गर्म होकर गलने लगता है। यह समस्या कई बार आती है। इसे हॉट एक्सेल कहा जाता है। इस गड़बड़ी के बाद अगर गाड़ी जबर्दस्ती चलाई जाए तो वेगन और फिर ट्रेन में आग भी लग सकती है, चक्के के टूट जाने से ट्रेन के पटरी से उतरने का भी खतरा होता है। सुरक्षा विभाग द्वारा वेगन की जांच, मेंटेनेंस के बाद एक सर्टिफिकेट जारी किया जाता है लेकिन इस मालगाड़ी का सर्टिफिकेट एक्सपायर और इनवेलिड हो चुका था इसके बाद भी रेलवे ने इसे लोडिंग के लिए भेज दिया गया। अगर इसकी अनदेखी कर ट्रेन आगे बढ़ाई जाती तो ट्रेन पटरी से उतर सकती थी।
क्या है और क्यों होता है हॉट एक्सेल
सुधार के लिए रायगढ़ से भेजे अधिकारी व तकनीकी स्टाफ
दघोरा स्टेशन मास्टर ने भी हॉट एक्सेल से धुआं उठने और व परिचालन योग्य नहीं बताने के बाद रायगढ़ से तकनीकी स्टाफ की टीम दघोरा भेजी। लगभग 11.50 बजे जिस वेगन में हॉट एक्सेल फाल्ट था, उसे अलग कर हटाया गया और फिर 12 बजे पर गाड़ी आगे बढ़ाई गई। सी क्लास होने से दघोरा स्टेशन पर दो ही लाइन हैं हॉट एक्सेल की समस्या वाले वेगन को खड़ा करने के लिए जो लाइन बनाई गई है उसका उपयोग सालों से नहीं हुआ इसलिए उसका लीवर भी खराब था ।
दबाव नहीं डाला लोको पायलट पर: त्रिपाठी
इस संबंध में जब बिलासपुर जोन के सीपीआरओ और डीजीएम पीसी त्रिपाठी से बात की गई तो उन्होंने कहा कि हॉट एक्सेल मैकेनिकल समस्या है, कभी भी हो सकती है। मेंटेनेंस या सुरक्षा में लापरवाही की बात सही नहीं है। लोको पायलट पर किसी अधिकारी द्वारा किसी तरह का दबाव नहीं डाला गया। जैसे ही तकनीकी समस्या का पता चला, टीम भेजकर दघोरा में ही वेगन को अलग कर खड़ा किया।
सुरक्षा से खिलवाड़
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva